Diari Oficial de la Generalitat Valenciana


Sumari del DOGV 4973, del 29-03-2005 (2005/3138)

ORDRE de 2 de març de 2005, de la Conselleria d'Economia, Hisenda i Ocupació, per la qual es modifica l'Ordre de 27 d'octubre de 2004, de la Conselleria d'Economia, Hisenda i Ocupació, per la qual es convoquen subvencions públiques mitjançant contractes-programa per a la formació de treballadors, en desplegament del Reial Decret 1.046/2003, d'1 d'agost, pel qual es regula el Subsistema de Formació Professional Contínua.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4973

Data del DOGV
:   29-03-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/3138


Data del document
:   02-03-2005

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * organització patronal
    * cooperativa
    * ajuda a les empreses
    * economia social
    * associació professional
    * ajuda pública
    * mà d'obra
    * formació professional
    * suport econòmic
    * professió independent
    * reciclatge professional
    * sindicat

ORDRE de 2 de març de 2005, de la Conselleria d'Economia, Hisenda i Ocupació, per la qual es modifica l'Ordre de 27 d'octubre de 2004, de la Conselleria d'Economia, Hisenda i Ocupació, per la qual es convoquen subvencions públiques mitjançant contractes-programa per a la formació de treballadors, en desplegament del Reial Decret 1.046/2003, d'1 d'agost, pel qual es regula el Subsistema de Formació Professional Contínua. [2005/X3138]
  
Mitjançant l'Ordre de 27 d'octubre de 2004, la Conselleria d'Economia, Hisenda i Ocupació va convocar i regular la concessió de subvencions públiques mitjançant contractes'programa per a la formació de treballadors, en desplegament del Reial Decret 1.046/2003, d'1 d'agost, pel qual es regula el Subsistema de Formació Professional Contínua.
  
En l'esmentada Ordre s'hi van seguir les bases i les línies d'actuació marcades per l'Ordre TAS/2.783/2004, de 30 de juliol, i per la resolució de 17 d'agost de 2004, de la Direcció General del Servici Públic d'Ocupació Estatal; aquesta resolució ha sigut modificada mitjançant la Resolució de 22 de novembre de 2004, del Servici Públic d'Ocupació Estatal.
  
D'altra banda, la firma dels contractes-programa realitzats a l'empara de la citada Ordre de la Conselleria d'Economia, Hisenda i Ocupació a la fi de desembre de 2004, determina la impossibilitat de l'execució dels plans formatius incorporats a aquestos contractes-programa, ja que les accions formatives que es financen a càrrec de l'exercici pressupostari 2004 hauran de finalitzar abans del 31 de maig de 2005, la qual cosa aconsella ampliar el termini d'acabament inicialment previst.
  
En virtut d'això, i fent ús de les facultats que em confereix l'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; la Llei 5/1983, de 30 de desembre, de Govern Valencià, i el Decret 112/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Hisenda i Ocupació,
  
ORDENE
  
Article 1
  
L'article 2.3 de l'Ordre de 27 d'octubre de 2004, de la Conselleria d'Economia, Hisenda i Ocupació, per la qual es convoquen subvencions públiques mitjançant contractes-programa per a la formació de treballadors, en desplegament del Reial Decret 1.046/2003, d'1 d'agost, pel qual es regula el Subsistema de Formació Professional Contínua, queda redactat en els termes següents:
  
«Els plans de formació incorporats als contractes-programa dels tipus a), c) i d) de l'apartat 1 es podran executar des del moment de la firma fins al 31 de març de 2006. No obstant això, les accions formatives que es financen a càrrec de l'exercici pressupostari 2004 hauran de finalitzar abans del 31 de juliol de 2005.
  
Els plans de formació incorporats als contractes-programa del tipus b) de l'apartat 1 es podran executar des del moment de la firma i hauran de finalitzar abans del 31 de juliol de 2005».
  
Article 2
  
L'article 15.2 de la mencionada Ordre de 27 d'octubre de 2004 queda redactat en els termes següents:
  
«La quantitat corresponent a l'exercici 2005 dels contractes-programa bianuals es farà efectiva de la mateixa forma, mitjançant una addenda. Per a això, serà necessari que l'entitat acredite, abans del 30 de juliol de 2005, que ha executat almenys el 50% de la subvenció atorgada corresponent a l'exercici 2004, per a la qual cosa haurà d'utilitzar el model normalitzat».
  
Article 3
  
El segon paràgraf de l'article 17 de la mencionada Ordre de 27 d'octubre de 2004 queda redactat en els termes següents:
  
«Aquesta justificació haurà de remetre's en el termini màxim d'un mes a partir de l'acabament del corresponent pla, i sempre abans del 31 d'agost de 2005, per a la primera anualitat, i del 31 de maig de 2006, si és el cas, per a la segona».
  
DISPOSICIONS FINALS
  
Primera
  
Aquesta ordre entrarà en vigor el mateix dia de la publicació en el Diari Oficial de la Generalitat Valenciana.
  
Segona
  
Contra el present acte, que posa fi a la via administrativa, les persones interessades podran interposar-hi un recurs contenciós administratiu en el termini de dos mesos, comptats des de l'endemà de la publicació, davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1.a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, o, potestativament, un recurs de reposició davant aquest mateix òrgan en el termini d'un mes, comptat en els termes ja dits, tal com disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs dels previstos en la legislació vigent.
  
València, 2 de març de 2005
  
El conseller d'Economia, Hisenda i Ocupació,
  
GERARDO CAMPS DEVESA